Енісейскія пісьмовыя помнікі

Енісейскія пісьмовыя помнікі, Архона-Енісейскія надпісы — пісьмовыя помнікі цюркамоўных народаў VII—XI ст.

Адкрыты ў канцы XVII — пач. XVIII ст. ў вярхоўях Енісея і на р. Архон (Манголія). Дэшыфраваны і прачытаны ў канцы XIX ст.

Зроблены т.зв. рунічным пісьмом на скалах, камянях, збудаваннях, асобных рэчах (эпітафіі, гісторыка-біяграфічныя тэксты, памятныя надпісы), захаваліся тэксты на паперы (юрыдычныя дакументы, рэлігійныя тэксты). Вядомы 7 груп помнікаў: ленска-прыбайкальская (плямёны курыкан), енісейская (Кыргызскі каганат), мангольская (Усходне-цюркскі каганат), алтайская (Заходне-цюркскі каганат), усходнетуркестанская (Уйгурскі каганат у Манголіі), сярэднеазіяцкая (Уйгурская дзяржава ва Усходнім Туркестане) і ўсходнееўрапейская (хазары і печанегі).

 Літаратура 


Катэгорыя:Цюркскія мовы